**Ivóvíz törzshálózatba történő bekötés esetén benyújtandó dokumentáció**

**1**. A bekötés fogalomkörébe tartozó munkálatok:

- épület, illetve lakás vízbekötése mérőfelszereléssel

- meglévő bekötővezetékre bekötési vízmérő felszerelése

- fogyasztás szétválasztás külön bekötési vízmérő felszereléssel

- bekötési vízmérő áthelyezése

1. A víziközmű törzshálózat mentén fekvő ingatlanok tulajdonosa, vagy egyéb jogcímen használója kérheti az ingatlan bekötését a ivóvíz-törzshálózatba. A kérelemmel kapcsolatos előkészítési és kivitelezési munkák összes felmerült költsége a megrendelőt terheli.

**3**. A vízbekötés kezdeményezőjének -az ÉRV ZRt. által díjmentesen rendelkezésére bocsátott Megrendelő adatlaphoz - csatolnia kell a beépítésre jogosult kivitelező (ÉRV ZRt.) vagy vízimérnök tervezési (VZ-T), épületgépész-tervezői (G-T), illetve településrendezési víziközmű tervezési (TV-T) jogosultsággal rendelkezőv személy által készített, a tervezéssel érintett egyéb közmű (gáz, csatorna, posta, ÉMÁSZ, stb.) hozzájárulásával ellátott, és a helyi önkormányzat által jóváhagyott, illetve az előírásaival ellátott **kiviteli tervet**, 2 példányban.

Ha a bekötést nem az ingatlan tulajdonosa kezdeményezi, a jegyző által elrendelt bekötés kivételével a Szolgáltató hozzájárulása csak a tulajdonos előzetes írásbeli beleegyezésével adható meg.

Ha a benyújtott terv az előírásoknak nem felel meg formai vagy műszaki okból, a Szolgáltató a hozzájárulás megadását a terv kiegészítéséhez, vagy megfelelő új terv benyújtásához kötheti.

**4.** **A kiviteli** (megvalósulási) **terv** tartalmi követelményei:

Az ivóvíz törzshálózatba való bekötés iránti hozzájáruláshoz szükséges

**A. Műszaki leírás**, amelynek tartalmaznia kell:

a. a kérelmező nevét, postai címét,

b. az ingatlan 30 napnál nem régebbi tulajdoni lap másolatát és földhivatali térképmásolatát (TAKARNET rendszerből származó másolat is megfelelő),

c. a vízbekötési tervnek egyértelműen meg kell jelölnie, hogy milyen vízbekötési munkálatra (1. pont) irányul: épület, lakás vízbekötése, stb.,

d. a vízszükséglet összeállítását a fejadag vagy a normák szerinti m3/nap-ban kifejezve, a csúcsfogyasztási igény, valamint a vállalkozási célú vízigény külön feltüntetésével! (A közműfejlesztési hozzájárulás megállapításához)

e. a tervezett szolgáltatási pont víznyomás elemzését, hogy az előírt 1,5-6 bar közötti folyamatos üzemi nyomás biztosítható-e? Ha nem, úgy megfelelő műszaki megoldást (nyomáscsökkentő, nyomásfokozó, stb.) kell betervezni,

f. a létesítmények, berendezések rövid leírását, műszaki jellemzőit, a vízvételi helyek számát, a kivitelezési és biztonságtechnikai előírásokat,

1. a tervező azonosítási adatait.

**B. A helyszínrajznak** (1:200, 1:500 léptékben) tartalmaznia kell:

a. az érintett ingatlant épületeivel, létesítményeivel, annak helyrajzi, illetve házszámát,

b. minden önálló ingatlan részére külön bekötővezetéket és vízmérőaknát kell tervezni, illetve kivitelezni,

c. a vízmérőakna helyét (a vízmérőaknát a közcső felőli telekhatár 1 m-es sávjában kell kialakítani 100x100x140 cm-es belmérettel),

d. a vízvezetékek és egyéb vonalas létesítmények nyomvonalát, átmérőjét, anyagát, a vezetékkel, berendezésekkel érintett létesítményeket,

1. az ivóvízhálózathoz esetleg szükséges, vagy tartozó nyomásfokozó vagy nyomáscsökkentő helyét,
2. útalatti átvezetés nyomvonalát, a védőcsövezés módját. (Az útalatti átvezetés az úttest hossztengelyére merőleges lehet. Az úttest és a padka teljes szélességben védőcsövezendő. A védőcső anyaga acél, legkisebb mérete 3/4-1" bekötővezeték esetén NA50-es lehet!

g. egyéb vonatkozásban az OTÉK előírásainak betartását (védőtávolságok épülettől, fától, villanyoszloptól, szennyvízcsatornától és gyűjtőtől, stb.),

1. a tervező azonosítási adatait.

**C. A vízmérőhely** építészeti, gépészeti tervének az alábbiakat kell tartalmaznia:

a. A vízmérőakna építészeti rajza. (NA 40-es bekötővezeték méretig 100x100 cm-es alapterületű, 140 cm-es belmagasságú beton akna tervezendő és építendő, szabványos aknahágcsókkal ellátva.)

b. A vízmérőakna teljes vízzáróságáról megfelelő műszaki megoldással gondoskodni kell!

c. A vízmérőaknának a vízmérő elfagyás elleni védelmét szélsőséges hőmérsékleti viszonyok mellett is biztosítani kell.

d. Amennyiben az akna felett személyforgalom várható, úgy könnyű típusú átmérő 600-as ö.v. aknafedlap és keret, teherforgalom esetén nehéz típusú átmérő 600-as ö.v. aknafedlap és keret tervezendő és építendő. Egyéb esetben 60x60 cm-es, zsanérral és süllyeszthető fogantyúval ellátott fedlap idomacél kerettel is betervezhető és kivitelezhető. Személy és teherforgalom esetén az aknatető vasalási terve is szükséges.

e. Minden önálló ingatlan részére külön bekötővezetéket és vízmérő aknát kell tervezni, illetve kivitelezni.

f. Nem lakossági vízhasználat esetén az ivóvízhálózathoz tartozó (kapcsolódó) létesítmények és berendezések építészeti és gépészeti általános terve.

g. A tervnek a bekötővezeték hossz-szelvényét is tartalmaznia kell útkeresztezés és bármilyen közmű keresztezés (gáz, csatorna, kábel, stb.) esetén, feltüntetve a keresztezett létesítményt, helyét és a keresztezett létesítmény főbb adatait (átmérő, anyag, szélesség, stb.).

1. A tervező azonosítási adatait.
	1. **Meglévő bekötővezetékre** bekötési vízmérő felszerelési igény esetén az előzőek szerinti műszaki leírást, helyszínrajzot az akna feltüntetésével és vízmérőakna építészeti és szerelési tervet kérünk. (Kezelői és önkormányzati hozzájárulás és engedély is szükséges.)

**5.** Kivitelezés (aknaépítés, útátfúrás, stb.) csak a szükséges jóváhagyásokkal ellátott és az elsőfokú építési hatóság által jóváhagyott terv alapján kezdhető meg.

**6**. Az ÉRV ZRt. - mint Szolgáltató - a hozzá benyújtott, vagy megküldött tervek alapján 15 napon belül írásban nyilatkozik a szolgáltatói hozzájárulás megadásával, vagy a hozzájárulás megadását a terv kiegészítéséhez, vagy megfelelő új terv benyújtásához köti. (5.§.1/c. pont)

**7**. Gazdálkodó szervezetnek a tevékenységéhez szükséges (a tervben megjelölt) vízmennyiségre használati jogosultságot kell szereznie (a Szolgáltató által adott űrlapon való igényléssel, valamint befizetéssel) a szükséges mértékű közműfejlesztési hozzájárulás megfizetésével.

Kelt: …………………………………………, …………..év ……………………hó …………….nap